Številka: 1004-257/2022-1

Datum: 24. 11. 2022

Na podlagi 57. člena Zakona o javnih uslužbencih (Uradni list RS, št. 63/07 - uradno prečiščeno besedilo, 65/08, 69/08-ZTFI-A, 69/08-ZZavar-E in 40/12 - ZUJF) **Finančna uprava Republike Slovenije,** objavlja interni natečaj za zasedbo prostega delovnega mesta:

**na Posebnem finančnem uradu**

**FINANČNI KONTROLOR SVETOVALEC SPECIALIST (šifra 2012)** v Oddelku za DDV

Naloge na uradniškem delovnem mestu se opravljajo v nazivu finančni kontrolor svetovalec specialist III, II, I.

Osnovni plačni razred delovnega mesta je 32. plačni razred, to je 1.552,31 EUR bruto.

***Pogoji za zasedbo delovnega mesta:***

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja), visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* 2 leti delovnih izkušenj na zahtevani stopnji izobrazbe,
* opravljeno obvezno usposabljanje za imenovanje v naziv,
* opravljen strokovni izpit iz upravnega postopka druge stopnje.

***Posebni pogoji in dodatna znanja:***

* strokovni izpit po Zakonu o finančni upravi:
* splošni strokovni izpit za opravljanje nalog finančne uprave *– opravi se lahko v 6 mesecih po premestitvi na delovno mesto,*
* strokovni izpit za finančni nadzor I. stopnje *– opravi se lahko v 1 letu po premestitvi na delovno mesto,*
* preizkus znanja za vodenje prekrškovnega postopka in izdajo plačilnega naloga – *opravi se lahko v šestih mesecih po premestitvi na delovno mesto.*

***Opis nalog:***

* koordiniranje in opravljanje zahtevnejših vsebinskih kontrol davčnih obračunov in napovedi,
* kontroliranje pravočasnosti in pravilnosti ter ukrepanje ob neobračunanem oziroma nepravilno obračunanem davku,
* vodenje posebnega ugotovitvenega postopka za določitev davčne osnove in odmere davkov in drugih obveznosti,
* vodenje zahtevnih postopkov v zvezi z zahtevki za vračilo davkov na podlagi obračunov davka,
* sodelovanje in svetovanje pri zahtevnih postopkih kontrole in odmere davkov,
* zbiranje, urejanje in priprava podatkov za oblikovanje zahtevnejših gradiv,
* dostop in uporaba programskih orodij za odkrivanje rizičnih davčnih zavezancev,
* vodenje prekrškovnega postopka in izdaja plačilnega naloga,
* spremljanje in obravnava rizičnih skupin zavezancev,
* priprava in knjiženje knjigovodskih dogodkov,
* vodenje zahtevnih upravnih in davčnih postopkov na I. stopnji po pooblastilu,
* razkritja,
* usklajevanje podatkov z davčnimi zavezanci,
* opravljanje drugih upravnih nalog podobne zahtevnosti,
* opravljanje drugih nalog in dejanj, določenih z zakonom in drugimi predpisi ter opravil, ki jih odredi nadrejeni.

Javni uslužbenci, ki se bodo prijavili na prosto delovno mesto, **morajo imeti sklenjeno delovno razmerje za nedoločen čas v organih državne uprave ali drugih organih**, ki so po sporazumu z Vlado RS vstopili v interni trg dela.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi četrtega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih se za delovna mesta oziroma nazive, za katere se ne zahteva univerzitetna izobrazba ali visoka strokovna izobrazba s specializacijo oziroma magisterijem znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterijem znanosti.

Javnim uslužbencem, ki so v okviru državne uprave ali v pravosodnih organih pridobivali delovne izkušnje na delovnih mestih, za katera se zahteva dve stopnji nižja izobrazba, se ob imenovanju v nazive IX. stopnje (svetovalec kontrolor svetovalec specialist III) ne zahteva delovnih izkušenj.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

**Prijava mora vsebovati:**

1. izjavo o nazivu delovnega mesta, ki ga zasedate ter naziv organa v katerem imate sklenjeno delovno razmerje,
2. izjavo, da imate delovno razmerje sklenjeno za nedoločen čas,
3. pisno izjavo o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe ter leto in ustanova na kateri je bila izobrazba pridobljena,
4. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj,
5. pisno izjavo, da za namen natečajnega postopka dovoljujete Finančni upravi Republike Slovenije pridobitev podatkov iz zgoraj navedenih izjav, iz centralne kadrovske evidence oziroma iz kadrovske evidence organa, v katerem opravljate delo.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Prijava naj vsebuje kratek življenjepis, kjer uslužbenec opiše vsa področja dela, ki jih je do sedaj pokrival. Kandidat naj v prijavi poleg formalne izobrazbe navede tudi druga znanja in veščine, ki jih je pridobil.

Natečajna komisija bo strokovno usposobljenost kandidatov presojala na podlagi priloženih dokazil oziroma v skladu z merili in metodami.

Izbrani kandidat bo premeščen na delovno mesto za nedoločen čas, s polnim delovnim časom.

Kandidat, v roku **8 dni** po objavi, vloži prijavo v pisni obliki (lahko na priloženem obrazcu [Vloga](http://www.mnz.gov.si/fileadmin/mnz.gov.si/pageuploads/UUCV/2010/VLOGA-1100-98-2010-ADMINISTRATOR_V_SUPG._5.8.2010.doc) za zaposlitev in izjavi), ki jo pošlje na naslov, kjer se bo delo opravljalo. Za pisno obliko prijave se šteje tudi elektronska oblika, poslana na elektronski naslov, pri čemer veljavnost prijave ni pogojena z elektronskim podpisom.

Prijave se pošljejo na naslov: Finančna uprava RS, Posebni finančni urad, Gospodinjska ulica 8, 1000 Ljubljana ali na [pfu.fu@gov.si](mailto:pfu.fu@gov.si).

Obvestilo o končanem postopku internega natečaja bo objavljeno na portalu GOV.si.

Za dodatne informacije o vsebini dela se lahko obrnete na ga. Ireno Košir, 01/583-0280.

Dodatne informacije o formalni izvedbi postopka prejmete pri ga. Špeli Povše, tel.: 01/478-2728.

V besedilu internega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Pripravila:

Špela Povše

podsekretar

Peter Grum, v. d. generalnega direktorja

Objava:

* portal GOV.si

Priloga:

* vloga za zaposlitev in izjava